
ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

356. Εποπτεία Εθνικού Κέντρου Δημόσιας Διοίκησης 

(ΕΚΔΔ).;. 

357. Αναγνώριση ονομασιών προέλευσης οίνων 

«ΠΑΡΟΣ»... 

358. Προϋποθέσεις και διαδικασία, για τη νόμιμη πα¬ 

ραμονή και εργασία αλλοδαπών στην Ελλάδα, που 
δεν είναι υπήκοοι των Κρατών - Μελών της 
Ευρωπαϊκής Ένωσης. 

359. Χορήγηση της Κάρτας Παραμονής 

Περιορισμένης Χρονικής Διάρκειας σε αλλοδα¬ 
πούς... 

360. Διατήρηση της Εποπτείας Νομικών Προσώπων 

Δημοσίου Δικαίου από το Υπουργείο Εργασίας και 
Κοινωνικών Ασφαλίσεων. 

361. Τροποποίηση του Π. Δ/τος 266/97 περί ευεργετι¬ 

κού υπολογισμού ημερών εργασίας ή συμμετοχής 
σε προγράμματα εκπαίδευσης ή επαγγελματικής 
κατάρτισης κρατουμένων. 

362. Διατήρηση εποπτείας Νομικών Προσώπων 

Δημοσίου Δικαίου από το Υπουργείο Εμπορικής 
Ναυτιλίας. 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 356 (1) 

Εποπτεία Εθνικού Κέντρου Δημόσιας Διοίκησης (ΕΚΔΔ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Ν. 1388/83 (ΦΕΚ 
113/τ.Α7238-83), όπως τροποποιήθηκε με το άρθρο 39 
τουΝ. 1943/91 (ΦΕΚ50/Α - ) καιαντικαταστάθηκεμετοάρ- 
θρο 8του Ν. 2527/97 (ΦΕΚ 206/τ.Α78.10.97). 

2. Τις διατάξεις του άρθρου 1 του Ν. 2503/97 (ΦΕΚ 
107/τ.Α’/30.5.97) «Διοίκηση, Οργάνωση, στελέχωση της 
Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 


3. Τις διατάξεις του άρθρου 29Ατου Ν. 1558/85 (ΦΕΚ 
137/Α') που προστέθηκε με το άρθρο 27 του Ν. 2081/92 
(ΦΕΚ 154/Α ) και αντικαταστάθηκε μετηνπαρ. 2ατου άρ¬ 
θρου 1 του Ν. 2469/1997 (ΦΕΚ38/Α). 

4. Το γεγονός ότι από τις διατάξεις του Προεδρικού 
Διατάγματος δεν προκαλείται δαπάνη σε βάρος του 
προϋπολογισμού του ΕΚΔΔ. 

5. Την αριθ. 547/1997 γνωμοδότηση του Σ.τ.Ε., με πρό¬ 
ταση του Υπουργού Εσωτερικών, Δημόσιας Διοίκησης 
και Αποκέντρωσης, αποφασίζουμε: 

Άρθρο Μόνο 

Η εποπτεία του Εθνικού Κέντρου Δημόσιας Διοίκησης 
(ΕΚΔΔ) ως βασικού εκπαιδευτικού φορέα εφαρμογής της 
εκάστοτε Εκπαιδευτικής Πολιτικής, καθώς και των 
Περιφερειακών του Ινστιτούτων, διατηρείται από τον 
Υπουργό Εσωτερικών, Δημόσιας Διοίκησης και 
Αποκέντρωσης. 

Τη δημοσίευση και την εκτέλεση του παρόντος την ανα¬ 
θέτουμε στον Υπουργό Εσωτερικών, Δημόσιας Διοίκησης 
και Αποκέντρωσης. 

Αθήνα, 27 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 357 (2) 

Αναγνώριση ονομασιών προέλευσης οίνων «ΠΑΡΟΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 και 5 παρ. 2, 8 και 9 του Ν. Δ. 243/1969 
«περί βελτιώσεως και προστασίας της αμπελουργικής 
παραγωγής» (Α 194), όπως τροποποιήθηκαν μετά άρθρα 
3 και 4 του Ν. 427/1976 «περί αντικαταστάσεως, συμπλη- 
ρώσεως και καταργήσεως ενίων διατάξεων του Ν.Δ. 

243/1969 - περί βελτιωσεως και προστασίας της αμπε¬ 
λουργικής παραγωγής” (Α 230) . αντίστοιχα. 

β) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α 137) που προστέθηκε με το άρ¬ 
θρο 27 του Ν. 2081/1987 «για τον εκσυγχρονισμό των ε¬ 
παγγελματικών οργανώσεων των εμπόρων, βιοτεχνώνκαι 
λοιπών επανγελιιατιών και άλλες διατάξεις» (Α 154) και 
τροποποιήθηκε με το άρθρο 1 του Ν. 2469/1997 
«Περιορισμός και βελτίωση της αποτελεσματικότητας 
των δαπανών και άλλες διατάξεις» (Α 38). 

2. Την 358731Ί 4.10.1996 απόφαση του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Δημήτριο 
Σωτηρλή και Βασίλειο Γερανίδη» (Β 939). 

3. Την 49/1997 εισηγηση της Κεντρικής Επιτροπής 
Προστασίας Οινοπαραγωγής ίΚΕΠΟ). 

4. Το γεγονός οτι απο τις διατάξεις του παρόντος δια¬ 
τάγματος δεν προκαλειται δαπάνη σε βάρος του κρατι¬ 
κού προϋπολογισμού. 

5. Την 527 1997 γνωμοδότηση του Συμβουλίου της 
Επικράτειας, με πρόταση του Υφυπουργού Γεωργίας, α¬ 
ποφασίζουμε· 

Αρθρο μονο 

1. Αναγνωρίζονται και δικαιούνται της ονομασίας προέ¬ 
λευσης απλή «ΠΑΡΟΣ» οι ερυθροί ξηροί και οι λευκοί ξη¬ 
ροί οίνοι, που πληρούν τις διατάξεις του παρόντος. 

2. Οι ερυθροί ξηροί οίνοι ονομασία προέλευσης απλή 
«ΠΑΡΟΣ» πρεπει να παραγονται από συνοινοποίηση στα- 
ψυλιών των ποικιλιών Μανδηλαριά και Μονεμβασιά, σε α¬ 
ναλογία ένα προς δυο κατα βάρος, αμπελώνωντης νήσου 
Πάρου. 

3. Οι λευκοί ξηροί οίνοι ονομασίας προέλευσης απλή 
«ΠΑΡΟΣ» πρεπει να παράγονται από σταφύλια της ποικι¬ 
λίας Μονεμβασια αμπελωνών της νήσου Πάρου. 

4. Απο τη δημοσίευση του παρόντος διατάγματος κα- 
ταργείται γο Π Δ. 4031981 «περί αναγνωρίσεως προε- 
λεύσεως οίνων Πάρος» (Α 111). 

Στον Υφυπουργό Γεωργίας αναθέτουμε τη δημοσίευση 
και εκτελεση του παρόντος διατάγματος. 

Αθήνα. 25 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

« ·.■■!-'.■[ ιΟνί’ΓΟΓ ΓΊτ.ΟΡΓΙΑΓ 

ΔΗΜ.ΣΩΤΗΡΛΗΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 358 (3) 

Προϋποθέσεις και διαδικασία, για τη νόμιμη παραμονή 
και εργασία αλλοδαπών στην Ελλάδα, που δεν είναι υ¬ 
πήκοοι των Κρατών - Μελών της Ευρωπαϊκής 
Ενωσης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 16του Ν, 1558/85 
«Κυβέρνηση και Κυβερνητικά Οργανα» (Α' 137). 

2. Τις διατάξεις της παρ. 4 του άρθρου 16 του Ν. 
2434/1996 «Μέτρα πολίτικης για την απασχόληση και την 
επαγγελματική εκπαίδευση και κατάρτιση και άλλες 
διατάζεις» καθώς και τον Ν. 1975/91 (Α' 184). 


3. Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /92 (Α' 154) και α- 
ντικαταστάθηκε με το άρθρο 1 παρ. 2α του Ν. 2469/97 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις (Α' 38). 

4. Το γεγονός ότι από το Διάταγμα αυτό προκαλειται δα¬ 
πάνη ύψους 500.000.000 δρχ. περίπου για καθένα από τα 
επόμενα πέντε ( 5 ) τουλάχιστον οικ. έτη σε βάρος του 
προϋπολογισμού του Ο.Α.Ε.Δ. και των ΚΑΕ 0531, 1261, 
1264, 9749, 0211,0289, 0521Α, 0522 και θα καλυφθεί από 
τα ίδια έσοδα του Ο.Α.Ε.Δ. 

5. Την από 13.3.97 γνώμη της Οικονομικής και 
Κοινωνικής Επιτροπής (Ο.Κ.Ε.) μετά από εισήγηση της ει¬ 
δικής επιτροπής της παρ. 1 του άρθρου 16του Ν. 2434/96. 

6. Την αριθμ. 510/1997 γνωμοδότηση του Συμβουλίου 
της Επικράτειας, μετά από πρόταση των Υπουργών 
Εθνικής Αμυνας, Εξωτερικών, Γεωργίας, Εργασίας και 
Κοινωνικών Ασφαλίσεων, Δικαιοσύνης, Εμπορικής 
Ναυτιλίας και Δημόσιας Τάξης, αποφασίζουμε: 

Άρθρο 1 

Σκοπός - Πεδίο εφαρμογής 

1. Σκοπός του παρόντος διατάγματος είναι η καταγρα¬ 
φή των αλλοδαπών που διαμένουν παράνομα στην 
Ελλάδα και είτε απασχολούνται είτε αναζητούν απασχό¬ 
ληση. καθώς και η έναρξη της διαδικασίας που θα οδηγή¬ 
σει στην νομιμοποίηση τους, υπό ορισμένες προϋποθέ¬ 
σεις. 

2. Οι διατάξεις του παρόντος Διατάγματος εφαρμόζο¬ 
νται σε κάθε αλλοδαπό, ο οποίος, χωρίς να πληροί τις νό¬ 
μιμες προϋποθέσεις εισόδου παραμονής και απασχόλη¬ 
σης στη χώρα, βρίσκεται στην Ελληνική επικράτεια κατά 
την ημερομηνία δημοσίευσης του παρόντος, εργαζόμε¬ 
νος ή με την επιθυμία να εργαστεί στην Ελλάδα σε οποι- 
ονδήποτε εργοδότη και με οποιαδήποτε σχέση εργασίας 
ή αυτοαπασχολούμενος ή με την επιθυμία να αυτοαπα- 
σχοληθεί. Οι λοιποί αλλοδαποί εξακολουθούν να υπάγο¬ 
νται στις διατάξεις του Ν. 1975/1991. 

3. Οι διατάξεις του παρόντος Διατάγματος δεν εφαρμό¬ 
ζονται στους υπηκόους των Κρατών - Μελών της 
Ευρωπαϊκής Ένωσης και στους υπηκόους των Κρατών 
Μελών του Ευρωπαϊκού Οικονομικού Χώρου που δεν α¬ 
νήκουν στην Ε.Ε, ούτε στα μέλη της οικογένειας τους. 

4. Οι διατάξεις του παρόντος δεν εφαρμόζονται στους 
αλλοδαπούς ναυτικούς που απασχολούνται επί πλοίων υ¬ 
πό Ελληνική σημαία. 

Άρθρο 2 

Μέθοδος και μέσα καταγραφής των αλλοδαπών 

που διαμένουν στην Ελλάδα 

1. Ο αλλοδαπός της παρ. 2 του άρθρου 1 του παρόντος 
Π.Δ. υποχρεουται μέσα σε προθεσμία πέντε (5) μηνών 
που αρχίζει από την 1η Ιανουάριου 1998, να εμφανισθεί 
στο πλησιέστερο γραφείο απασχόλησης του 
Οργανισμού Απασχόλησης Εργατικού Δυναμικού 
(Ο.Α.Ε.Δ.) του τόπου διαμονήςτου και να αιτήσειτηνπρο- 
σωρινή νομιμοποίηση της παραμονής και εργασία του 
στη χώρα μας σύμφωνα με το παρόν διάταγμα και τη χο¬ 
ρήγηση Κάρτας Προσωρινής Άδειας παραμονής σύμφω¬ 
να με το Διάταγμα της παρ. 5 του άρθρου 16 του Ν. 
2434/1996. Η παραπάνω προθεσμία μπορεί να παρατα- 
θεί, με απόφαση του Υπουργού Εργασίας και Κοινωνικών 
Ασφαλίσεων, για δύο (2) ακόμη μήνες. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


8719 


2. Μαζί με την υποβολή της αίτησης οφείλει ο αλλοδα¬ 
πός να προσκομίσει: 

α) Υπεύθυνη δήλωση του Ν. 1599/86 που θα περιέχει τα 
πλήρη στοιχεία της ταυτότητάς του, τη διεύθυνση κατοι¬ 
κίας του, το επάγγελμά του, τις γραμματικές του γνώσεις, 
τοντομέα, τηνεξειδίκευση και την προηγούμενη απασχό¬ 
λησή του. την χρονική διάρκεια παραμονής του στη χώρα 
μας, την ηλικία και την οικογενειακή του κατάσταση, την 
εθνικότητα, τη χωρά προέλευσής του, καθώς επίσης να 
προσκομίσει τέσσερις φωτογραφίες και να υπογράψει 
την αίτηση. Εφοσον ο αλλοδαπός ετεροαπασχολείται ο¬ 
φείλει να δηλώσει τα στοιχεία του εργοδότη και το είδος 
της εργασιακής του σχέσης. 

β) Διαβατήριο η άλλο ταξιδιωτικό έγγραφο ή δελτίοταυ- 
τότητας του αλλοδαπού ή βεβαίωση της οικείας διοικητι¬ 
κής αρχής της χώρας προέλευσης του με φωτογραφία, ό¬ 
τι υπέβαλε αίτηση έκδοσης διαβατηρίου ή, εν ελλείψει αυ¬ 
τών, πιστοποιητικό οικογενειακής κατάστασης του 
αλλοδαπού με φωτογραφία, θεωρημένο από την οικεία 
Ελληνική Προξενική Αρχή. Η Ειδική Επιτροπή του αρ. 5 
του υπ' αρ. 359/97 Π.Δ. επιλαμβάνεται για τις περιπτώσεις 
αλλοδαπών, οι οποίοι λογω των συνθηκών υπό τις οποίες 
εξαναγκάσθηκαν να εγκαταλείψουν τη χώρα τους δεν εί¬ 
ναι σε θέση να προσκομίσουν αποδεικτικά της ταυτότη¬ 
τας τους στοιχεία. 

γ) Βιβλιάριο ασφάλισης του αλλοδαπού σε δημόσιο α¬ 
σφαλιστικό φορέα η αποδεικτικό υποβολής αίτησης για 
την χορήγηση Βιβλιαρίου ασφάλισης, εφόσον υπάρχουν. 

δ) Αντίγραφο ιδιωτικού συμφωνητικού εργασίας, εφό¬ 
σον υπάρχει. 

ε) Πιστοποιητικό Υγείας ημεδαπού Κρατικού 
Νοσοκομείου, οτι ο αλλοδαπός δεν πάσχει από μολυσμα¬ 
τική νόσο, που αποτελεί κίνδυνο για τη δημόσια υγεία, 
στ) Πιστοποιητικό ποινικού μητρώου τύπου Ατο οποίο 
εκδίδεται από το κατά την κείμενη νομοθεσία αρμόδιο για 
την τήρηση ποινικού μητρώου αλλοδαπών Τμήμα του 
Υπουργείου Δικαιοσύνης και χορηγείται μέσω των κατά 
τόπους Εισαγγελιών της ημεδαπής και Πιστοποιητικό του 
Υπουργείου Δημόσιας Τάξης περί μη εγγραφής στον κα¬ 
τάλογο ανεπιθύμητων αλλοδαπών του άρθρου 11 του Ν. 
1975/1991. 

ζ) Έγγραφα ή λοιπά στοιχεία με τα οποία να αποδει- 
κνύεται ο χρόνος παραμονής του αλλοδαπού στη χώρα 
μας. εφόσον υπαρχουν. 

η) Τα υπό στοιχεία β , γ . δ , ε' και στ δικαιολογητικά 
μπορεί να υποβάλει και αργότερα και πάντως εντός της 
ως άνω προθεσμίας των πέντε μηνών. 

3. Στον αλλοδαπό, ο οποίος υποβάλλει την κατά την 
παρ. 1 δήλωση αίτηση χορηγείται από τις υπηρεσίεςτου 
Ο.Α.Ε.Δ. έγγραφο πιστοποίησης της κατάθεσης αυτής, η 
οποία καλείται Κάρτα Προσωρινής Άδειας Παραμονής 
Αλλοδαπού, και επέχει θέση και προσωρινής άδειας ερ¬ 
γασίας. Το εν λογω έγγραφο υποχρεούται ο αλλοδαπός 
να φέρει συνεχώς μαζί του. 

Στον αλλοδαπό που δεν υπέβαλε μαζί με την ανωτέρω 
αίτηση-δήλωση ή δεν προσκόμισε εντός της προθεσμίας 
των πέντε μηνών τα ως άνω οριζόμενα έγγραφα και απο¬ 
δεικτικά στοιχεία, δεν είναι δυνατόν να χορηγηθεί «Κάρτα 
Παραμονής Περιορισμένης Χρονικής Διάρκειας». 
Σύζυγος και ανήλικα τέκνα του κάτοχου της Κάρτας 
Προσωρινής Άδειας Παραμονής δεν δύνανται να απελα¬ 
θούν κατά τη διάρκεια της ισχύος της. Δεν χορηγείται 
Κάρτα Προσωρινής Αδειας Παραμονής αλλοδαπού σε ό¬ 


σους έχουν καταδικασθεί τελεσίδικα στην Ελλάδα για κα¬ 
κούργημα ή πλημμέλημα σε ποινή φυλάκισης τουλάχι¬ 
στον τριών μηνών, εξαιρούμενων όσων καταδικάσθηκαν 
για παράνομη είσοδο και εργασία σε ελληνικό έδαφος 
προ της ενάρξεως της ισχύος του παρόντος διατάγματος 
ή σε όσους αναφέρονται στον κατάλογο ανεπιθύμητων 
αλλοδαπών του άρθρου 11 Ν. 1975/1991. 

4. Η χρονική διάρκεια ισχύος της Κάρτας Προσωρινής 
Άδειας Παραμονής της παρ. 3 του παρόντος άρθρου, α¬ 
νεξαρτήτως του χρόνου χορήγησης αυτής, θα λήγει την 
31 Δεκεμβρίου 1998. 

5. Ο Υπουργός Δημόσιας Τάξης δύναται για λόγους ε¬ 
θνικής ασφάλειας και δημόσιας υγείας να επιβάλλει σε 
συγκεκριμένο αλλοδαπό και κάτοχο της Κάρτας 
Προσωρινής Άδειας Παραμονής περιορισμούς, αναφε- 
ρόμενους στην εγκατάσταση, διαμονή, μετάβαση σ’ ορι¬ 
σμένους τόπους, άσκηση ορισμένου επαγγέλματος ή υ¬ 
ποχρέωση εμφανίσεώς του στις αστυνομικές αρχές. 

6. Ο Διοικητής του Ο.Α.Ε.Δ με απόφασή του καθορίζει 
το περιεχόμενο και τον τύπο της Κάρτας Προσωρινής 
Άδειας Παραμονής της παρ. 3 του παρόντος άρθρου. 

7. Ο αλλοδαπός που μέσα στην προθεσμία της παρ. 1 
του παρόντος άρθρου δεν προσήλθε ή δεν προσκόμισε 
τα απαιτούμενα δικαιολογητικα στις αρμόδιες υπηρεσίες 
του Ο.Α.Ε.Δ., προκειμένου να καταγραφεί και να εφοδια¬ 
στεί με την Κάρτα Προσωρινής Άδειας Παραμονής της 
παρ. 3 του παρόντος άρθρου, απελαύνεται από τη χωρά, 
υποκείμενος προς τούτο και στην καταβολή της σχετικής 
δαπάνης, εφαρμοζόμενων αναλογως των άρθρων 27-29 
του Ν. 1975/1991. 

Άρθρο 3 

Υποχρεώσεις εργοδοτών 

1. Εργοδότης, ο οποίος απασχολεί αλλοδαπό κατά την 
έναρξη ισχύος του παρόντος διατάγματος η θα απασχο¬ 
λήσει αλλοδαπό εντός της πεντάμηνης προθεσμίας της 
παρ. 1 του άρθρου 2 του παρόντος με οποιανδήποτε σχέ¬ 
ση εργασίας και χωρίς να έχουν τηρηθεί οι διατάξεις του 
Ν. 1975/1991. οφείλει εντός δεκαπενθήμερου από την έ¬ 
ναρξη της απασχόλησης και πάντως εντός της άνω προ¬ 
θεσμίας των πέντε μηνών να δηλώσει την απασχόληση 
αυτή και τα στοιχεία ταυτότητας του αλλοδαπού στην αρ¬ 
μόδια υπηρεσία του Ο.Α.Ε.Δ. 

Η δήλωση του αλλοδαπού της παρ 1 του άρθρου 2 του 
παρόντος διατάγματος δεν αναπληρώνει την υποχρέωση 
του εργοδότη να δηλώσει, κατά την παρ. 1 του παρόντος 
άρθρου, τους απασχολούμενους σ’ αυτόν αλλοδαπούς. 

Ομοίως, η οηλα/ση του εργοδότη δεν αναπληρώνει την 
υποχρέωση το ,··ν λοδαπού της παρ. 1 του άρθρου 2. ού¬ 
τε μπορεί αφε ,υτής να οδηγήσει στη χορήγηση της 
Κάρτας Προσωρινής Άδειας Παραμονής. 

2. Ο εργοδότης που παραλείπει να δηλώσει τα στοιχεία 
ταυτότητας του αλλοδαπού που απασχολεί κατά την 
προηγούμενη παραγραφο έχει έναντι αυτού και των α¬ 
σφαλιστικών ταμείων όλες τις εργασιακές και κοινωνικο- 
ασφαλιστικές υποχρεώσεις, ως εάν η εργασία προερχό¬ 
ταν με βάση νόμιμη σύμβαση εργασίας. 

3. Οι αξιώσεις που γεννήθηκαν υπέρ των ασφαλιστικών 
ταμείων σε βάρος του εργοδότη παραγράφονται για το 
προηγούμενο της ημέρας της δήλωσης διάστημα. 

Αλλοδαποί για τους οποίους δεν καταβλήθηκαν εισφο¬ 
ρές ή δεν έχουν περιληφθεί σε καταλογιστικες πράξεις ε¬ 
ξαιρούνται από την ασφάλιση των οικείων ασφαλιστικών 

φορέων για το προηγούμενο της ημέρας της δήλωσης 
του εργοδότη διάστημα. Αντίθετα, ο εργοδότης δεν α¬ 
παλλάσσεται έναντι του αλλοδαπού των υποχρεώσεων 
του που απορρέουν από την εργατική νομοθεσία. 

4. Ειδικώς για την απασχόληση αλλοδαπών από φυσικά 
ή νομικά πρόσωπα, τα οποία συμβάλλονται με το 
Υπουργείο Εθνικής Άμυνας, κατ' εφαρμογή των εκάστοτε 
ισχυουσών διατάξεων, για την κατασκευή έργων ειδικής 
φύσεως υποδομής και των προβλεπόμενων από το άρθρο 
12 του Π.Δ. 378/87, απαιτείται η έγκριση της κατά τόπο 
αρμόδιας προϊστάμενης στρατιωτικής αρχής. 

Άρθρο 4 

Δικαιώματα και Υποχρεώσεις Αλλοδαπών 

1. Ο αλλοδαπός που εφοδιάζεται με την Κάρτα 
Προσωρινής Άδειας Παραμονής απολαμβάνει τα ίδια ερ¬ 
γασιακά δικαιώματα και έχει τις ίδιες υποχρεώσεις με τον 
Έλληνα εργαζόμενο από πλευράς αμοιβής, όρων και συν¬ 
θηκών εργασίας, συμπεριλαμβανομένων των ασφαλιστι¬ 
κών του δικαιωμάτων και των λοιπών οικονομικών υπο¬ 
χρεώσεων και εισφορών που προβλέπονται από την ισχύ- 
ουσα νομοθεσία. 

2. Με κοινή απόφαση των Υπουργών Εργασίας και 
Κοινωνικών Ασφ ιλίσεων και Δημόσιας Τάξης, δύναται να 
μη χορηγηθεί η να ανασταλεί ή να ανακληθεί η ισχύς της 
Κάρτας Προσωρινής Άδειας Παραμονής της παρ. 3 του 
άρθρου 2 του παρόντος σε αλλοδαπό εργαζόμενο, εφό¬ 
σον συντρέχουν λογοι γενικότερου δημοσίου συμφέρο¬ 
ντος. Αν πρόκειται για λογους δημόσιας τάξης και ασφά¬ 
λειας και δημοσίας υγείας αρκεί η απόφαση του 
Υπουργού Δημόσιας Τάξης. 

3. Οι υπηρεσίες της δημόσιας διοίκησης, καθώς και τα 
νομικά πρόσωπα δημόσιου ή ιδιωτικού δικαίου του ευρύ¬ 
τερου δημόσιου τομέα, υποχρεούνται να δέχονται για ε¬ 
ξέταση αίτημα αλλοδαπού που βρίσκεται σε Ελληνικό έ¬ 
δαφος και έχει εφοδιαστεί με την Κάρτα Προσωρινής 
Άδειας Παραμονής της παρ. 3 του άρθρου 2 του παρό¬ 
ντος. 

Άρθρο 5 
Κυρώσεις 

Από την έναρξη ισχύος του παρόντος και μέχρι πέρατος 
των προθεσμιών για την υποβολή των δηλώσεωντης παρ. 
1 του άρθρου 2 και παρ. 1 του άρθρου 3. αλλοδαποί και 
εργοδότες που υποκεινται στο παρόν διάταγμα δεν μπο¬ 
ρεί να διωχθουν ούτε να επιβληθούν σ' αυτούς οι προβλε- 
πόμενες απο το άρθρο 33 του Ν. 1975/91 ποινικές και δι¬ 
οικητικές κυρώσεις. Διαδικασίες διοικητικών κυρώσεων ή 
παραβάσεις ποινικών διατάξεων ή εκκρεμείς ποινικές δί¬ 
κες που άρχισαν με βάση τις ανωτέρω διατάξεις πριν την 
ισχύ του παρόντος αναστέλλονται μέχρι πέρατος των εν 
λόγω προθεσμιών. Τα αυτά ισχύουν και κατά το χρόνο ι¬ 
σχύος της Κάρτας Προσωρινής Άδειας Παραμονής της 
παρ. 3 του άρθρου 2 του παρόντος. 

Αρθρο 6 

Οι διατάξεις του παρόντος διατάγματος δεν αποκλεί¬ 
ουν την ισχύ των διατάξεων της Σύμβασης της Γενεύης 
του 1951 που κυρώθηκε με τον Ν.Δ. 3989/1959 για την 
προστασία των προσφύγων καθο μέρος αυτές διασφαλί¬ 
ζουν αυξημένη προστασία της κατηγορίας αυτής των αλ¬ 
λοδαπών 


Άρθρο 7 
Έναρξη ισχύος 

Η ισχύςτου παρόντος Προεδρικού Διατάγματος αρχίζει 
από τη δημοσίευσή του στην Εφημερίδα της 
Κυβέρνησης, εκτός αν άλλως ρητώς αναφέρεται στο πα¬ 
ρόν Προεδρικό Διάταγμα. 

Στον Υπουργό Εργασίας και Κοινωνικών Ασφαλίσεων α¬ 
ναθέτουμε τη δημοσίευση και εκτέλεση του παρόντος 
Διατάγματος. 


Αθήνα,28 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

ΑΠΟΣΤ.-ΑΘΑΝ. ΤΣΟΧΑΤΖΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 


ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 


ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΣΟΥΜΑΚΗΣ 


ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 
-♦- 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 359 (4) 

Χορήγηση της Κάρτας Παραμονής Περιορισμένης 
Χρονικής Διάρκειας σε αλλοδαπούς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. Ιτουάρθρου 16του Ν. 1558/85 
«Κυβέρνηση και Κυβερνητικά Οργανα» (Α' 137). 

2. Τις διατάξεις των παρ. 5 και 6 του άρθρου 16 του Ν. 
2434/1996 «Μέτρα πολιτικής για την απασχόληση και την 
επαγγελματική εκπαίδευση και κατάρτιση και άλλες 
διατάξεις» (Α' 188), καθώς και τον Ν.1975/91 (ΑΊ84). 

3. Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /92 (Α' 154) και α- 
ντικαταστάθηκε με το άρθρο 1 παρ. 2α του Ν. 2469/97 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Το γεγονός ότι από το διάταγμα αυτό προκαλείται δα¬ 
πάνη ύψους 630.000.000δρχ. περίπου για καθένα απο τα 
επόμενα πέντε ( 5 ) έτη σε βάρος του προϋπολογισμού 
του Ο.Α.Ε.Δ. και των ΚΑΕ 0531, 1261, 1264, 0887, 0211- 
0287. 0521Α. 0522, 0264 και θα καλυφθεί από τα ίδια έσο¬ 
δα του Ο.Α.Ε.Δ. 

5. Την από 28.05.1997 γνώμη της Οικονομικής και 
Κοινωνικής Επιτροπής (Ο.Κ.Ε.) μετά από εισήγηση της 
Ειδικής Επιτροπής της παρ. 1 του άρθρου 16 του Ν. 
2434/1996. 

6. Την αριθμ. 511/1997 γνωμοδότηση του Συμβουλίου 
της Επικράτειας, μετά από πρόταση των Υπουργών 
Εθνικής Άμυνας, Εξωτερικών, Γεωργίας, Εργασίας και 
Κοινωνικών Ασφαλίσεων, Δικαιοσύνης, Εμπορικής 
Ναυτιλίας και Δημόσιας Τάξης, αποφασίζουμε: 

Άρθρο 1 

Σκοπός - Πεδίο εφαρμογής 

1. Σκοπος του παρόντος Διατάγματος είναι η αντιμετώ¬ 
πιση του προβλήματος της παράνομης οικονομικής μετά- 

νάστευσης, με την πρόβλεψη της διαδικασίας, των όρων 
και προϋποθέσεων χορήγησης της Κάρτας Παραμονής 
Περιορισμένης Χρονικής Διάρκειας σε αλλοδαπούς. 

2. Οι διατάξεις του παρόντος Διατάγματος εφαρμόζο¬ 
νται σε κάθε αλλοδαπό, ο οποίος έχει υποβάλει αίτηση- 
δήλωση και τα έγγραφα του άρθρου 2 του α- 
ριθμ.358/1997 Π.Δ. η σε κάθε, αλλοδαπό στον οποίο έχει 
ήδη χορηγηθεί η Καρτα Προσωρινής Άδειας Παραμονής. 

3. Οι διατάξεις του παρόντος Διατάγματος δεν εφαρμό¬ 
ζονται στους υπηκόους των Κρατών - Μελών της 
Ευρωπαϊκής Ένωσης ούτε στους υπηκόους των Κρατών - 
Μελών της Ευρωπαϊκής Ένωσης ούτε στους υπηκόουςτων 
Κρατών - Μελών του Ευρωπαϊκού Οικονομικού Χώρου που 
δεν ανήκουν στην Ε.Ε.,ούτε στα μέλη της οικογένειας τους. 

4. Οι διατάξεις του παρόντος Διατάγματος δεν εφαρμό¬ 
ζονται στους αλλοδαπούς ναυτικούς που απασχολούνται 
επί πλοίων υπό Ελληνική σημαία. 

Άρθρο 2 

Προϋποθέσεις χορηγησηςτης «Κάρτας Παραμονής 
Περιορισμένης Χρονικής Διάρκειας» 

1. Προϋποθέσεις χορηγησηςτης «Κάρτας Παραμονής 
Περιορισμένης Χρονικής Διάρκειας» είναι: 

α) Η υποβολή από τον αλλοδαπό της αίτησης-δήλωσης 
και των εγγράφων του άρθρου 2 του 358/1997 Π.Δ. ή της 
προσωρινής Άδειας Παραμονής. 

β) Η μέχριτην30η Ιουλίου προσκόμιση δικαιολογητικών 
με τα οποία θα αποδεικνύεται ότι ο αλλοδαπός εξασφαλί¬ 
ζει τις κατωτέρω προϋποθέσεις: 

- Ο αλλοδαπός, που παρέχει ανεξάρτητες υπηρεσίες ή 
έχει συνάψει σύμβαση έργου, οφείλει να προσκομίσει 
δελτίο παροχής υπηρεσιών, θεωρημένο από την αρμόδια 
Δ.Ο.Υ και από το οποίο να προκύπτει ότι έχει πραγματο¬ 
ποιήσει εισόδημα ανειδίκευτου εργάτη, που αντιστοιχεί 
σε σαράντα (40) τουλάχιστον εργάσιμες ημέρες για το 
χρονικό διάστημα από 1ης Ιανουάριου 1998 έως την ημε¬ 
ρομηνία υποβολής των δικαιολογητικών. 

- Ο απασχολούμενος σε έναν ή σε περισσότερους ερ¬ 
γοδότες αλλοδαπός οφείλει να έχει ένσημα εργασίας, α¬ 
πό τα οποία να προκύπτει ότι έχει πραγματοποιήσει εισό¬ 
δημα ανειδίκευτου εργάτη, που αντιστοιχεί σε σαράντα 
(40) τουλάχιστον εργάσιμες ημέρες για το χρονικό διά¬ 
στημα από 1ης Ιανουάριου 1998 εως την ημερομηνία υ¬ 
ποβολής των δικαιολογητικών. 

- Ο απασχολούμενος στην αγροτική οικονομία αλλοδα¬ 
πός εφόσον δεν εμπίπτει ασφαλιστικά στην προηγούμενη 
περίπτωση οφείλει να προσκομίσει αποδείξεις πληρωμής 
στο ταμείο ασφάλισης αγροτών, που να αντιστοιχούν στο 
κατώτερο ασφάλιστρο και το οποίο καλύπτει σαράντα 
(40) τουλάχιστον εργάσιμες ημέρες για το χρονικό διά¬ 
στημα από 1ης Ιανουάριου 1998 εως την ημερομηνία υ¬ 
ποβολής των δικαιολογητικών. Στις περιπτώσεις που ο 
αλλοδαπός κατα τον κρίσιμο χρόνο απασχολήθηκε δια¬ 
δοχικά υπό διάφορα εργασιακά ή κοινωνικοασφαλιστικά 
καθεστώτα, οφείλει να υποβάλει τα σχετικά ως άνω ανα- 
φερόμενα έγγραφα, απο τα οποία να προκύπτει ότι συνο¬ 
λικούς κάλυψε απασχολούμενος σαράντα (40) τουλάχι¬ 
στον εργάσιμες ήμερες για το χρονικό διάστημα από 1ης 
Ιανουάριου 1998 έως την υποβολή των σχετικών δικαιο- 
λογητικών. 

2. Τα ανωτέρω δικαιολογητικά ο αλλοδαπός ή από κοι¬ 
νού ο αλλοδαπός και ο ενδιαφερόμενος εργοδότης, τα υ¬ 
ποβάλλει στην αρμόδια υπηρεσία του Ο.Α.Ε.Δ., η οποία 


και προβαίνει μετά ταύτα στην έκδοση της « Κάρτας 
Παραμονής Περιορισμένης Χρονικής Διάρκειας» μετά 
σύμφωνη γνώμη Επιτροπής, συγκροτούμενης από τον 
Υπουργό Εργασίας και Κοινωνικών Ασφαλίσεων και απο- 
τελούμενης από έναν Πρωτόδικη, του Πρωτοδικείου της 
πρωτεύουσας του Νομού οριζόμενο κάθε φορά από τον 
Πρόεδρο Πρωτοδικών ως πρόεδρο και από έναν εκπρό¬ 
σωπο της Επιθεώρησης Εργασίας του Νομού, της 
Αστυνομικής Διεύθυνσης του Νομού, του πλέον αντιπρο¬ 
σωπευτικού Εργατικού Κέντρου του Νομού ή αγροτικής 
οργάνωσης του Νομού, κατά περίπτωση, και μίας από τις 
πλέον αντιπροσωπευτικές εργοδοτικές οργανώσεις του 
Νομού ως μέλη, με τους αναπληρωτές τους μετά από ει¬ 
σήγηση τού Διευθυντή του τοπικού γραφείου του 
Ο.Α.Ε.Δ. ή του αναπληρωτή του. Χρέη γραμματέα εκτελεί 
υπάλληλος του τοπικού γραφείου του Ο.Α.Ε.Δ. Ο εκπρό¬ 
σωπος της οικείας αγροτικής οργάνωσης θα ορίζεται από 
τις αγροτικές ή συνεταιριστικές οργανώσεις του νομού. 
Ειδικότερα στους Νομούς Αττικής, Θεσσαλονίκης, και 
Πειραιά, ο Υπουργός Εργασίας και Κοινωνικών 
Ασφαλίσεων δύναται να συγκροτεί περισσότερες από μία 
επιτροπές της προηγούμενης παραγράφου. 

3. Ο αλλοδαπός, που είναι κάτοχος της «Κάρτας 
Παραμονής Περιορισμένης Χρονικής Διάρκειας», δικαι¬ 
ούται να εξέλθει προσωρινά από το Ελληνικό έδαφος και 
να επιστρέφει, εφόσον από την έξοδό του δεν έχει παρέλ- 
θει συνολικά χρονικό διάστημα μεγαλύτερο των δύο μη¬ 
νών, εξαιρουμένων των σοβαρών περιπτώσεων υγείας 
και εφόσον εξακολουθεί να ισχύει η κάρτα του. Το ίδιο δι¬ 
καίωμα έχουν και τα μέλη της οικογένειας τους. Αν δεν τη¬ 
ρηθούν τα παραπάνω η Κάρτα Παραμονής 
Περιορισμένης Χρονικής Διάρκειας ανακαλείται. 

Άρθρο 3 

Προϋποθέσεις της χρονικής κλιμάκωσης της ισχύος της 
«Κάρτας Παραμονής Περιορισμένης Διάρκειας» 

1. Η χρονική ισχύς της «Κάρτας Παραμονής 
Περιορισμένης Χρονικής Διάρκειας» κυμαίνεται από ένα 
(1) έτος έως τρία (3) έτη. 

2. Στοιχεία που λαμβάνονται υπόψη για τη χρονική κλι¬ 
μάκωση της αρχικής ισχύος της «Κάρτας Παραμονής 
Περιορισμένης Χρονικής Διάρκειας» είναι τα εξής: 

α) Το είδος της εκτελούμενης εργασίας ή απασχόλησης 
του αλλοδαπού, καθώς και η διάρκεια παραμονής και ερ¬ 
γασίας του στην Ελλάδα. 

β) Η κατάσταση της αγοράς εργασίας. 

γ) Το γενικότερο συμφέρον της εθνικής οικονομίας. 

3. Ο αρχικός χρόνος ισχύος της «Κάρτας Παραμονής 
Περιορισμένης Χρονικής Διάρκειας» δύναται να ανανεώνε¬ 
ται μία ή περισσότερες φορές για δύο ακόμη (2) έτη κάθε 
φορά, κατ’ εκτίμηση της συνδρομής των προϋποθέσεων 
της προηγούμενης παραγράφου και εφόσον ο αλλοδαπός 
έχει πραγματοποιήσει εισόδημα ανειδίκευτου εργάτη που 
να αντιστοιχεί στο ήμισυ τουλάχιστον των εργασίμων ημε¬ 
ρών για το χρονικό διάστημα από την χορήγηση της 
«Κάρτας Παραμονής Περιορισμένης Χρονικής Διάρκειας» 
έως την υποβολή της αίτησης για την ανανέωσή της. 

4. Η χρονική κλιμάκωση της αρχικής ισχύος της Κάρτας 
Παραμονής Περιορισμένης Χρονικής Διάρκειας, καθώς 
και η παράτασή της, καθορίζονται μετά σύμφωνη γνώμη 
της επιτροπής της παρ. 2 του άρθρου 2του παρόντος δια¬ 
τάγματος. 

5. Αλλοδαπός, ο οποίος, κατά το χρόνο υποβολής της 

αρχικής αίτησης, πέραν των προϋποθέσεων του άρθρου 
2 του παρόντος διατάγματος, διαμένει αποδεδειγμένα 
στην Ελλάδα τουλάχιστον για πέντε χρόνια και διαθέτει 
τους αναγκαίους πόρους προς κάλυψη των αναγκών στέ¬ 
γασης και συντήρησης του, μπορεί να λάβει κάρτα παρα¬ 
μονής μίας πενταετίας επειτα από σύμφωνη γνώμη της 
Επιτροπής της παρ. 2 του άρθρου 2. 

6. Ο αλλοδαπός της προηγούμενης παραγράφου μπο¬ 
ρεί να ζητήσει, χάριν της ενότητας της οικογένειας του 
την μη απέλαση ή την έλευση και εγκατάσταση πλησίον 
του των μελών της οικογένειας του, σύμφωνα με τους ό¬ 
ρους των παρ. 2 έως 4 του άρθρου 14 του Ν. 1975/91 α- 
ναλόγως αυτών εφαρμοζόμενων. 

Αρθρο 4 

Ειδικές Διατάξεις 

1. Ο Υπουργός Δημόσιας Τάξης δύναται για λόγους ε¬ 
θνικής ασφαλείας να επιβάλει σε συγκεκριμένο αλλοδα¬ 
πό και κάτοχο της Κάρτας Παραμονής Περιορισμένης 
Χρονικής Διάρκειας περιορισμούς, αναφερόμενους στην 
εγκατάσταση, διαμονή, μετάβαση σε ορισμένους τό¬ 
πους, στην άσκηση ορισμένου επαγγέλματος ή στην υπο¬ 
χρέωση εμφανίσεώς του στις αστυνομικές αρχές. 

2. Με κοινή απόφαση τω^ Υπουργών Εργασίας και 
Κοινωνικών Ασφαλίσεων και Δημόσιας Τάξης, δύναται να 
μη χορηγηθεί ή να ανασταλεί η να ανακληθεί η ισχύς της 
Κάρτας Παραμονής Περιορισμένης Χρονικής Διάρκειας 
σε Αλλοδαπούς αλλοδαπού εργαζόμενου, εφόσον συ¬ 
ντρέχουν λόγοι γενικότερου δημοσίου συμφέροντος. Αν 
πρόκειται για λόγους δημόσιας τάξης και ασφάλειας η 
δημόσιας υγείας, αρκεί η απόφαση του Υπουργού 
Δημόσιας Τάξης. 

3. Ειδικώς για την απασχόληση αλλοδαπών από φυσικά 
ή νομικά πρόσωπα, τα οποία συμβάλλονται με το 
Υπουργείο Εθνικής Άμυνας, κατ' εφαρμογή των εκάστοτε 
ισχυουσών διατάξεων, για την κατασκευή έργων ειδικής 
φύσεως υποδομής και των προβλεπόμενων από το άρθρο 
12 του Π.Δ. 378/87, απαιτείται η έγκριση της κατά τόπο 
προϊστάμενης στρατιωτικής αρχής. 

Αρθρο 5 
Ειδική Επιτροπή 

1.0 Υπουργός Εργασίας & Κοινωνικών Ασφαλίσεων συ¬ 
γκροτεί επιτροπή η οποία απαρτίζεται σ^ό: 

α. Το Γενικό Γραμματέα του Υπουργείου Εργασίας και 
Κοινωνικών Ασφαλίσεων ως Πρόεδρο, 
β. Εκπρόσωπο του Υπουργείου Εθνικής Αμυνας, 
γ. Εκπρόσωπο του Υπουργείου Εξωτερικών, 
δ. Εκπρόσωπο του Υπουργείου Γεωργιας. 
ε. Εκπρόσωπο του Υπουργείου Δημοσίας Τάξεως. 
στ. Εκπρόσωπο του Υπουργείου Εμπορικής Ναυτιλίας, 
ζ. Ε κπρόσωπο της Γ. Σ. Ε. Ε. 
η. Εκπρόσωπο της ΠΑ.Σ.Ε.ΓΕ.Σ. 

θ. Εκπρόσωπο των εργοδοτών. (Σ.Ε.Β. ή Γ.Ε.Σ.Ε.Β.Ε. ή 
Ε.Σ.Ε.Ε ). 

ι. Εκπρόσωπο της Ύπατης Αρμοστείας Προσφύγων, 
ια. Εκπρόσωπο του Δικηγορικού Συλλόγου της 
Αθήνας, ως μέλη, με τους αναπληρωτές τους. 

Στις συνεδριάσεις μετέχει και ένας νομικός επιστήμο¬ 
νας χωρίς δικαίωμα ψήφου. Χρέη εισηγητή εκτελεί υπάλ¬ 
ληλος του Ο.Α.Ε.Δ. ενω χρέη γραμματέα υπάλληλος του 
Υπουργείου Εργασίας & Κοινωνικών Ασφαλίσεων. Η θη¬ 
τεία των μελών είναι δυο ετών. 


16. Οι ανωτέρω εκπρόσωποι των Υπουργείων και των 
φορέων που μετέχουν στην Ειδική Επιτροπή θα ορίζονται 
με τους νόμιμους αναπληρωτές τους. 

2. Η επιτροπή της προηγούμενης παραγράφου έχει αρ¬ 
μοδιότητα : 

- Να αποφασίζει τη χορήγηση της «Κάρτας Παραμονής 
Περιορισμένης Χρονικής Διάρκειας» κατ' εξαίρεση και 
μόνο για σοβαρούς ανθρωπιστικούς λόγους ακόμα και αν 
δεν συντρέχουν όλες οι νόμιμες προϋποθέσεις χορήγη¬ 
σής της. 

- Να αποφαίνεται τελεσίδικα επί προσφυγών των ενδια¬ 
φερομένων μερών κατά των αναφερομένων στο παρόν 
διάταγμα αποφάσεων των αρμοδίων οργάνων του 
Ο.Α.Ε.Δ. Επί αρνητικής σύμφωνης γνώμης της επιτροπής 
της παρ.2 του άρθρου 2 του παρόντος, η προσφυγή στην 
Ειδική Επιτροπή ασκείται κατά της αρνητικής αυτής γνώ¬ 
μης· 

Οι προσφυγές ασκούνται μέσα σε αποκλειστική προθε¬ 
σμία 15 ημερών από την κοινοποίηση στους ενδιαφερο¬ 
μένους των αποφάσεων των αρμόδιων οργάνων του 
Ο.Α.Ε.Δ. Στην περίπτωση αποδοχής της προσφυγής του 
αλλοδαπού την Κάρτα χορηγεί ο Ο.Α.Ε.Δ. για τον οποίο η 
απόφαση της Ειδικής Επιτροπής είναι δεσμευτική. Κατά 
το χρόνο που θα μεσολαβεί από την ημερομηνία υποβο¬ 
λής της αίτησης της παρ. 1 του άρθρου 2 του παρόντος, 
μέχρι την ημερομηνία χορήγησης της Κάρτας 
Παραμονής Περιορισμένης Χρονικής Διάρκειας ή μέχρι 
την ημερομηνία κοινοποίησης της απόφασης απόρριψης 
του σχετικού αιτήματος, καθώς και κατά την διάρκεια της 
ισχύος της δεκαπενθήμερης αποκλειστικής προθεσμίας 
άσκησης της προσφυγής του προηγούμενου εδαφίου, 
προσωρινό τίτλο παραμονής του αλλοδαπού θα αποτελεί 
σχετική πιστοποίηση της κατάθεσης της αίτησης εκ μέ¬ 
ρους της αρμόδιας υπηρεσίας του Ο.Α.Ε.Δ. 

3. Με απόφαση του Υπουργού Εργασίας και Κοινωνικών 
Ασφαλίσεων καθορίζεται επίσης ο τρόπος λειτουργίας 
της επιτροπής και κάθε άλλη αναγκαία λεπτομέρεια προς 
εφαρμογή του παρόντος Διατάγματος. 

4. Με όμοια απόφαση καθορίζεται η αμοιβή των μελών 
της επιτροπής και του συμμετέχοντος ειδικού νομικού ε¬ 
πιστήμονα και η οποία βαρύνει το λογαριασμό εξόδων δι¬ 
οίκησης του κλάδου ανεργίας του Ο.Α.Ε.Δ. 

Άρθρο 6 

Ασφαλιστικές Υποχρεώσεις Εργοδοτών 
και Δικαιώματα Αλλοδαπών 

1. Οι κάτοχοι της «Κάρτας Παραμονής Περιορισμένης 
Χρονικής Διάρκειας» απολαμβάνουν τα ίδια εργασιακά δι¬ 
καιώματα και έχουν τις ίδιες υποχρεώσεις με τον Έλληνα 
εργαζόμενο από πλευράς αμοιβής, όρων και συνθηκών 
εργασίας, συμπεριλαμβανομένων των ασφαλιστικών 
τους δικαιωμάτων και των λοιπών οικονομικών υποχρεώ¬ 
σεων και εισφορών που προβλέπονται από την ισχύουσα 
νομοθεσία. 

Οι κάτοχοι της Κάρτας Παραμονής Περιορισμένης 
Χρονικής Διάρκειας τελούν υπό την επιφύλαξη των ειδι¬ 
κών ρυθμίσεων που προβλέπονται σε διακρατικές κοινω- 
νικοασφαλιστικές συμβάσεις που έχει υπογράψει και κυ¬ 
ρώσει η Ελλάδα. 

Ασφαλιστικές εισφορές που τυχόν καταβλήθηκαν πριν 
από την έναρξη της ισχύος του παρόντος Προεδρικού 
Διατάγματος αναγνωρίζονται από τους οικείους ασφαλι- 

στικούς οργανισμούς καιπροσμετρούνται στη θεμελίωση 
των αντιστοίχων ασφαλιστικών δικαιωμάτων. 

2. Οι υπηρεσίες της δημόσιας διοίκησης, καθώς και τα 
νομικά πρόσωπα δημοσίου ή ιδιωτικού δικαίου, του ευρύ¬ 
τερου δημοσίου τομέα υποχρεούνται να δέχονται για ε¬ 
ξέταση αίτημα αλλοδαπού που βρίσκεται στο ελληνικό έ¬ 
δαφος και είναι κάτοχος της «Κάρτας Παραμονής 
Περιορισμένης Χρονικής Διάρκειας». 

Αρθρο 7 

Κυρώσεις 

Αλλοδαποί που έχουν εφοδιαστεί και είναι κάτοχοι της 
«Κάρτας Παραμονής Περιορισμένης Χρονικής 
Διάρκειας» καθώς και εργοδότες που απασχολούν αλλο¬ 
δαπούς κατόχους της εν λόγω κάρτας, δεν διώκονται ού¬ 
τε επιβάλλονται σ' αυτους οι προβλεπόμενες από το άρ¬ 
θρο 33 του Ν. 1975/1991 ποινικές και διοικητικές κυρώ¬ 
σεις. Διαδικασίες διοικητικών κυρώσεων ή παράβασης 
ποινικών διωξεων ή εκκρεμείς ποινικές δίκες που άρχισαν 
με βάση τις ανωτέρω διατάξεις πριν από την ισχύ του πα¬ 
ρόντος καταργούνται. 

Άρθρο 8 

Οι διατάξεις του παρόντος διατάγματος δεν αποκλεί¬ 
ουν την ισχύ των διατάξεων της Σύμβασης της Γενεύης 
του 1951 που κυρώθηκε με τον Ν.Δ. 3989/1959 για την 
προστασία των προσφυγών καθό μέρος αυτές διασφαλί¬ 
ζουν αυξημένη προστασία της κατηγορίας αυτής των αλ¬ 
λοδαπών. 

Αρθρο 9 
Έναρξη ισχύος 

Η ισχύςτου παρόντος Προεδρικού Διατάγματος αρχίζει 
από την δημοσίευσή του στην Εφημερίδα της 
Κυβερνήσεως. 

Στο Υπουργό Εργασίας και Κοινωνικών Ασφαλίσεων α¬ 
ναθέτουμε τη δημοσίευση και εκτέλεση του παρόντος 
Διατάγματος. 

Αθήνα.28 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


μίση θεμάτων για την τοπική αυτοδιοίκηση και άλλες 
διατάξεις» (Α 107). 

2. Τις διατάξεις του άρθρου 29Ατου Ν. 1558/85 (Α 137), 
που προστέθηκε με το άρθρο 27 του Ν. 2081/92 (Α 154) 
και αντικαταστάθηκε με το άρθρο 1 παρ. 2α του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» (Α 38). 

3. Την αριθ. ΔΙΔΚ/Φ. 1/20199/5.9.97 κοινή απόφαση του 
Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων του Υπουργού Εσωτερικών, Δημόσιας 
Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης» (Β 
801), όπως τροποποιήθηκε με την αριθμ. 
ΔΙΔΚ/Φ. 1/23470/20.10.97 όμοια (Β. 924). 

4. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του κρα¬ 
τικού προϋπολογισμού. 

5. Την ανάγκη άσκησης ενιαίας κοινωνικής πολιτικής και 
ομοιόμορφης αντιμετώπισης των θεμάτων των οργανι¬ 
σμών: 1) Ο.Α.Ε.Δ. (απασχόληση - κατάρτιση), 2) ΟΕΚ (στε- 
γαστική συνδρομή) και3) Ο.Ε.Ε. (μετεργασιακή μέριμνα), 
σε όλη την Επικράτεια και όχι κατά Περιφέρεια. 

6. Την αριθμ. 525/97 γνωμοδότηση του Συμβουλίου της 
Επικράτειας, μετά από πρόταση του Υπουργού Εργασίας 
και Κοινωνικών Ασφαλίσεων και του Υφυπουργού 
Εσωτερικών, Δημόσιας Διοίκησης και Αποκέντρωσης, α¬ 
ποφασίζουμε: 

Άρθρο μόνο 

Διατηρείται από το Υπουργείο Εργασίας και Κοινωνικών 
Ασφαλίσεων η εποπτεία των κατωτέρω Ν.Π.Δ.Δ. 

1. Οργανισμού Απασχόλησης Εργατικού Δυναμικού 
(Ο.Α.Ε.Δ.) (Ν.Δ. 212/69 άρθρ. 1 (Α. 112). 

2. Οργανισμού Εργατικής Κατοικίας (Ο.Ε.Κ) (Ν.Δ. 
2963/54 άρθρ. 1 (Α. 195). 

3. Οργανισμός Εργατικής Εστίας (Ο.Ε.Ε.) (Ν. 3467/55 
άρθρ. 1 (Α 350). 

Στον Υπουργό Εργασίας και Κοινωνικών Ασφαλίσεων α- 
ναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 27 Νοεμβρίου 1997 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΓ- ΕΞΩΤΕΡΙΚΩΝ 

ΑΠΟΣΤ.-ΑΘΑΝ. ΤΣΟΧΑΤΖΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 


ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 


δικαιοσύνη: 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΣΟΥΜΑΚΗΣ 


ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 

-♦- 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 360 (5) 

Διατήρηση της Εποπτείας Νομικών Προσώπων Δημοσίου 
Δικαίου από το Υπουργείο Εργασίας και Κοινωνικών 
Ασφαλίσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 2503/97 
«Διοίκηση, οργάνωση, στελέχωση της Περιφέρειας, ρύθ- 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΣΤΑΥΡΟΣ ΜΠΕΝΟΣ 


ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 361 (6) 

Τροποποίηση του Π. Δ/τος 266/97 περί ευεργετικού υπο¬ 
λογισμού ημερών εργασίας ή συμμετοχής σε προ¬ 
γράμματα εκπαίδευσης ή επαγγελματικής κατάρτισης 
κρατουμένων. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 25 του 
Ν. 2058/52, όπως αντικαταατάθηκαν με την παράγραφο 2 
του άρθρου 4 του Ν. 2207/1994 (ΦΕΚ65Α") και στη συνέ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


χεια με τις διατάξεις της παραγράφου 19α του άρθρου 3 
του Ν. 2479/1997 (ΦΕΚ67Α'). 

2. Τιςδιατάξειξτου άρθρου 29Ατου Ν. 1558/1985όπως 
προσετέθη με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παράγραφος 2α του Ν. 
2469/1997 (Α' 38). 

3. Το γεγονός ότι από τις διατάξεις του παρόντος δεν 
προκαλείται δαπανη εις βάρος του Κρατικού 
Προϋπολογισμού. 

4. Το Π. Δ/γμα 266/1997 (ΦΕΚ 192 Α'). 

5. Την 528/1997 γνωμοδότηση του Συμβουλίου της 
Επικράτειας, με πρόταση του Υπουργού Δικαιοσύνης, α¬ 
ποφασίζουμε: 

Αρθρο μόνο 

Τροποποιούμε το Π. Δ/γμα 266/1997 (ΦΕΚ 192 Α') ως 
προς τις παραγράφους 2 και 3 του άρθρου μόνου, ως ε¬ 
ξής: 

1. Προστίθεται, στην παράγραφο 2, περίπτωση δ: 

δ. «Εργασίας καθαρισμού σε οποιαδήποτε Φυλακή ή 
Σωφρονιστικό Κατάστημα». 

2. Η περίπτωση ατης παραγράφου 3 αντικαθίσταται ως 
εξής: 

α. «Βοηθητικής Εργασίας πάσης φύσεως, πλην των α- 
ναφερομένων στις περιπτώσεις 1 και 2 του παρόντος». 

Στον Υπουργο Δικαιοσύνης, αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα. 20 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓ ΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 362 (7) 

Διατήρηση της Εποτττείας Νομικών Προσώπων Δημοσίου 
Δικαίου από το Υπουργείο Εμπορικής Ναυτιλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του έκτου εδαφίου της παρ. 2 του άρ¬ 
θρου 1 του Ν. 2503/97 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (Α 107/97). 

2. Το γεγονος ότι συντρέχουν ειδικοί λόγοι διατήρησης 
της εποπτείας των ΝΠΔΔ αρμοδιότητας ΥΕΝ, από το 
ΥΕΝ, αφού τα παρακατω ΝΠΔΔ είναι ιδρύματα παροχής 
προστασίας στους Έλληνες Ναυτικούς και τις οικογένει- 
ές τους, ασφαλιστικοί φορείς και οργανισμοί εκμετάλ¬ 
λευσης και χρήσης λιμένων, τα οποία λόγω της ιδιαιτερό¬ 
τητας τοσο του ναυτικού επαγγέλματος όσο και της ά¬ 
σκησης της εκάστοτε ναυτιλιακής πολιτικής της χώρας 
μας βρίσκονται σε άμεση και συνεχή εποπτεία από την κε¬ 
ντρική διοίκηση της χωράς όπως αυτή εκφράζεται από το 
Υπουργείο Εμπορικής Ναυτιλίας. 

3. Την αριθ. ΔΙΔΚ/Φ.01/20199/5.9.97 Απόφαση του 


Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης με την οποία α¬ 
νατέθηκαν αρμοδιότητες του ΥΠΕΣΔΔΑ στους 
Υφυπουργούς Εσωτερικών, Δημόσιας Διοίκησης και 
Αποκέντρωσης (Β' 801), όπως τροποποιήθηκε με την 
ΔΙΔΚ/Φ. 1/2347/20.10.97 όμοια (Β' 924). 

4. Τις διατάξεις του άρθρου 29Α Ν. 1558/85 όπως προ¬ 
στέθηκε με το αρθ. 27 του Ν. 2081/92 και αντικαταστάθη¬ 
κε με το άρθ. 1 παρ. 2α του Ν. 2469/97 (Α' 38) και το γεγο¬ 
νός ότι από τις διατάξεις του παρόντος Προεδρικού 
Διατάγματος δεν προκαλείται δαπάνη σε βάρος του 
Κρατικού Προϋπολογισμού. 

5. Την αριθμ. 557/97 Γνωμοδότηση του Συμβουλίου 
Επικράτειας, μετά από πρόταση του Υπουργού 
Εμπορικής Ναυτιλίας και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Διατηρείται η άσκηση εποπτείας από το Υπουργείο 
Εμπορικής Ναυτιλίας στα εξής Νομικά Πρόσωπα 
Δημοσίου Δικαίου: 

1. Ναυτικό Απομαχικό Ταμείο (ΝΑΤ) [Ν. 3107/55 (Α76)]. 

2. Ταμείο Προνοίας Αξιωματικών Εμπορικού Ναυτικού 
(ΤΠΑΕΝ) (Ν.Δ. 3736/57). 

3. Ταμείο Προνοίας Κατωτέρων Πληρωμάτων 
Εμπορικού Ναυτικού (ΤΠΚΠΕΝ) (Ν.Δ. 3737/57). 

4. Ταμείο Επικουρικής Ασφάλισης Προσωπικού 
Ιδρυμάτων Εμπορικού Ναυτικού (ΤΕΑΠΙΕΝ) [(Ν. 619/77) 
(Α’ 171)]. 

5. Οίκο Ναύτου (Ο.Ν.) [Μετο από 1.3.27 (Α' 32) Π.Δ.]. 

6. Ειδικό Λογαριασμό Οικογενειακών Επιδομάτων 
Ναυτικών (ΕΛΟΕΝ) [(Π.Δ. 213.93) (Α' 77)]. 

7. Οργανισμό Λιμένος Πειραιώς (ΟΛΠ) [Ν. 1630/51 (Α' 
8), Ν.Δ. 1/68 (Α' 270)]. 

8. Οργανισμό Λιμένος Θεσσαλονίκης (ΟΛΘ) [Ν.Δ. 
2551/53 (Α' 229), Ν.Δ. 449/70 (Α' 51), Ν.Δ. 1/68 (Α' 270)]. 

9. Γραφείο Ευρέσεως Ναυτικής Εργασίας (ΓΕΝΕ) [Ν. 
192/36 (Α'438)]. 

10. Ναυτικό Επιμελητήριο Ελλάδος (ΝΕΕ) [Ν. 989/79 (Α' 
260)]. 

11. Ταμείο Αρωγής Λιμενικού Σώματος (ΤΑΛΣ) [Β.Δ. 
160/70 (Α'44)]. 

12. Λιμενικά Ταμεία της Χώρας [Β.Δ. 14/19.1.39 (Α'24)]. 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στο Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 28 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ ΔΙΟΙΚΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΚΑΙ ΑΠΟΚΕΝΤΡΩΣΗΣ 

ΣΤΑΥΡΟΣ ΜΠΕΝΟΣ ΣΤΑΥΡΟΣ ΑΡ. ΣΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



